open-index/open-wikipedia-markdown huggingface dataset:
पूर्वी नुसा तेंगारा

**पूर्वी नुसा तेंगारा** (इंडोनेशियाई:Nusa Tenggara Timur; नुसा तेंगारा तैमूर) इंडोनेशिया का एक प्रांत है जो, छोटा सुन्दा द्वीप समूह के पूर्वी भाग में स्थित है और तिमोर द्वीप का पश्चिमी भाग, पश्चिमी तिमोर इसका एक हिस्सा है। प्रांत की राजधानी पश्चिमी तिमोर पर स्थित शहर कुपांग है। प्रांत का सबसे ऊँचा स्थल तिमोर तेंगाह सेलातन का मुटिस पर्वत है, जिसकी ऊँचाई समुद्र तल से 2427 मीटर है। 

प्रांत 550 द्वीपों से मिलकर बना है, लेकिन फ्लोरेस, सुंबा और पश्चिमी तिमोर (तिमोर द्वीप का पश्चिमी भाग) नामक तीन द्वीप ही प्रमुख हैं। अन्य द्वीपों में अदोनारा, अलोर, कोमोडो, लेम्बाटा, मेनिपो, रायजुआ, रिंकाह, रोटे द्वीप (इंडोनेशिया का सबसे दक्षिणी द्वीप), सावु, सेमाउ और सोलोर शामिल हैं।

## इन्हें भी देखें
* लघुतर सुन्दा द्वीपसमूह

## सन्दर्भ
 

*
श्रेणी:इंडोनेशिया के प्रांत
वासुदेव बलवन्त फड़के

right|thumb|300px|मुम्बई में वासुदेव बलवंत फडके की मूर्ति
**वासुदेव बलवंत फडके** (4 नवम्बर 1845 – 17 फ़रवरी 1883) भारत के स्वतंत्रता संग्राम के क्रांतिकारी थे जिन्हें **आदि क्रांतिकारी** कहा जाता है। वे ब्रिटिश काल में किसानों की दयनीय दशा को देखकर विचलित हो उठे थे। उनका दृढ विश्वास था कि 'स्वराज' ही इस रोग की दवा है। 

जिनका केवल नाम लेने से युवकोंमें राष्ट्रभक्ति जागृत हो जाती थी, ऐसे थे वासुदेव बलवंत फडके। वे भारतीय स्वतंत्रता संग्रामके आद्य क्रांतिकारी थे। उन्होंने स्वतंत्रता प्राप्ति के लिए सशस्त्र मार्ग का अनुसरण किया। अंग्रेजों के विरुद्ध विद्रोह करने के लिए लोगों को जागृत करने का कार्य वासुदेव बलवंत फडके ने किया। महाराष्ट्र की कोळी, भील तथा धांगड जातियों को एकत्र कर उन्होने 'रामोशी' नाम का क्रान्तिकारी संगठन खड़ा किया। अपने इस मुक्ति संग्राम के लिए धन एकत्र करने के लिए उन्होने धनी अंग्रेज साहुकारों को लूटा। 

फडके को तब विशेष प्रसिद्धि मिली जब उन्होने पुणे नगर को कुछ दिनों के लिए अपने नियंत्रण में ले लिया था। २० जुलाई १८७९ को वे बीजापुर में पकड़ में आ गए। अभियोग चला कर उन्हें काले पानी का दंड दिया गया। अत्याचार से दुर्बल होकर एडन के कारागृह में उनका देहांत हो गया।

## बाहरी कड़ियाँ
*वासुदेव बलवंत फडके
*भारत कोश पर वासुदेव बलवन्त फड़के

श्रेणी:भारतीय क्रांतिकारी
श्रेणी:1845 में जन्मे लोग
श्रेणी:१८८३ में निधन
श्रेणी:भारतीय स्वतन्त्रता संग्राम
श्रेणी:भारतीय स्वतंत्रता सेनानी
नाना फडनवीस

**नाना फडनवीस** (1741-1800) 'बालाजी जनार्दन भानु' उर्फ 'नाना फडनवीस' का जन्म सतारा में हुआ था। यह चतुर राजनीतिज्ञ तथा देशभक्त था और इसमें व्यावहारिक ज्ञान तथा वास्तविकता की चेतना जागृत थी। इसमें तीन गुण थे - स्वामिभक्ति, स्वाभिमान, तथा स्वदेशाभिमान। इसके जीवन की यही कसौटी है। इसके सामने तीन समस्यएँ थीं; पेशवा पद को स्थिर रखना, मराठा संघ को बनाए रखना, तथा विदेशियों से मराठा राज्य की रक्षा करना। कुशल राजनीतिज्ञ नाना फडनवीस पर मराठा-संघ की नीति के संचालन का भार 1774 से आया। मराठा संघ के घटक सिंधिया, होल्कर, गायकवाड़ तथा भोसले भी थे। इनमें परस्पर द्वेष और कटुता थी और पक्ष और उपपक्ष थे जिनकी प्रेरणा से अनेक षड्यंत्र, विप्लव, विश्वासघात आदि घृणित कार्य करवाए जा रहे थे। अत: नाना फडनवीस को बड़ी दूरदर्शिता एवं कूटनीतिज्ञता से संघ का कार्य चलाना पड़ा और राज्य के अंदर सुव्यवस्था लाने का भार भी उसपर आ पड़ा। सभी सरदार पेशवा को अपना नेता मानते थे। परंतु पानीपत की तीसरी लड़ाई (1761) के बाद पेशवा का नियंत्रण अत्यंत शिथिल होने लगा था। साथ ही पेशवा के उत्तराधिकार के संबंध में मतभेद और आपसी षड्यंत्र भी चल रहे थे। अत: नाना को दो समस्याओं का हल एक साथ ही करना था। अत: अपने स्वाभिमान की रक्षा करते हुए नाना ने पेशवा की, तथा मराठाराज्य की रक्षा की, तथा मराठा संघ को विछिन्न होने से बचाया। अंग्रेज अपने साम्राज्य को बढ़ाना चाहते थे परंतु नाना ने वर्षानुवर्ष युद्ध करके मराठों के शत्रु अंग्रेजों से पेशवा का साष्टी के अतिरिक्त पूराराज्य जीत लिया। इस प्रकार नाना ने अंग्रेजों की बढ़ती हुई शक्ति को रोका और संघ को विच्छिन्न होने से बचाया। परन्तु नाना की मृत्यु के बाद ही मराठा संघ का अंत हुआ। लार्ड वेलजली के नाना के संबंध के शब्द स्मरणीय हैं। *नाना फडनवीस केवल एक योग्य मंत्री ही नहीं था, किंतु वह ईमानदार तथा उच्च आदर्शों से प्रेरित था। उसने अपना पूरा जीवन राज्य के कल्याण के लिए तथा अपने अधिकारियों की कल्याणकामना के लिए उत्सर्ग किया*।

श्रेणी:भारत का इतिहास
श्रेणी:मराठा
राष्ट्रीय कोरियाई भाषा संस्थान

**राष्ट्रीय कोरियाई भाषा संस्थान** (हंगुल: 국립국어원, हंजा: 國立國語院) कोरियाई भाषा का भाषा नियामक है। इसकी स्थापना २३ जनवरी १९९१ को, राष्ट्रपतीय आज्ञप्ति सं. १३१६३ (१४ नवम्बर १९९०) द्वारा की गई थी। यह सियोल, दक्षिण कोरिया में स्थित है।

## इन्हें भी देखें
* केन्द्रीय हिन्दी निदेशालय

## बाहरी कडियाँ
* आधिकारिक जालस्थल 

श्रेणी:भाषा नियामक
श्रेणी:कोरियाई भाषा
सूचना क्रांति

300px|thumb|right|
**सूचना क्रांति** (information revolution) वर्तमान समय के आर्थिक, सामाजिक एवं तकनीकी प्रगति को इंगित करता है जो औद्योगिक क्रांति के अतिरिक्त है।

## सूचना क्रांति के सिद्धान्त
* आर्थिक गतिविधियों के उद्देश्य को पदार्थ, उर्जा तथा सूचना के मौलिक भेद के अनुसार समझा जा सकता है।
* सूचना, उत्पादन का एक घटक (factor of production) भी है और एक बाजार में बेचा जाने वाला उत्पाद (product) भी है।
* सभी उत्पादों का 'उपयोग मूल्य', 'विनिमय मूल्य' एवं 'सूचना मूल्य' होते हैं। सूचना मूल्य को उस उत्पाद में निहित 'सूचना' (नवाचार, डिजाइन आदि के रूप में) द्वारा मापा जा सकता है।
* सभी उद्योग सूचना-उत्पादक कार्य करते हैं जिसे 'अनुसंधान तथा विकास' (Research and Development (R&D)) कहते हैं।
* कम्पनियाँ (और सम्पूर्ण समाज) सूचना-नियंत्रण एवं सूचना-प्रक्रमण (information control and processing) करते हैं जो उनके 'प्रबन्धन ढांचों' के रूप में होता है। इनको 'सफेद कॉलर कर्मिक', 'ब्यूरोक्रैसी', प्रबंधन-कार्य' आदि कहते हैं।
* श्रम को उसके उद्देश्य के अनुसार दो भागों में बांट सकते हैं - सूचना श्रमिक एवं गैर-सूचना श्रमिक।
* सूचना से संबन्धित गतिविधियाँ अब एक नया और बड़ा आर्थिक सेक्टर हैं। पारम्परिक 'प्राथमिक सेक्तर', 'द्वितियक सेक्टर' एवं 'तृतीयक सेक्टर' के अलावा अब सूचना सेक्टर का भी अस्तित्व है।

## सामाजिक और आर्थिक गतिविधियों की जानकारी
सूचना क्रांति की मुख्य विशेषता सूचना की बढ़ती आर्थिक, सामाजिक और तकनीकी भूमिका है। सूचना-संबंधी गतिविधियाँ सूचना क्रांति के साथ नहीं आईं।  वे सभी मानव समाजों में, किसी न किसी रूप में मौजूद थे, और अंततः प्लैटोनिक अकादमी, अरिस्टोटल पेरिपेटेटिक स्कूल लिसेयुम में संस्थानों के रूप में विकसित हुए। , संग्रहालय और अलेक्जेंड्रिया का पुस्तकालय, या बीलोनियन खगोल विज्ञान के स्कूल।  ब्रिटिश कृषि क्रांति|कृषि क्रांति और औद्योगिक क्रांति तब सामने आए जब व्यक्तिगत नवप्रवर्तनकर्ताओं, या वैज्ञानिक और तकनीकी संस्थानों द्वारा नए सूचनात्मक इनपुट तैयार किए गए।  सूचना क्रांति के दौरान इन सभी गतिविधियों में निरंतर वृद्धि हो रही है, जबकि अन्य सूचना-उन्मुख गतिविधियाँ उभर रही हैं।
सूचना कई नए विज्ञानों का केंद्रीय विषय है, जो 1940 के दशक में उभरा, जिसमें शैनन's (1949) *सूचना सिद्धांत* शामिल हैं। और वीनर's (1948) *[[साइबरनेटिक्स]]*।  वीनर ने कहा: "सूचना सूचना है न कि पदार्थ या ऊर्जा"।  यह सूत्र बताता है कि जानकारी को पदार्थ और ऊर्जा के साथ ब्रह्मांड के तीसरे घटक भाग के रूप में माना जाना चाहिए;  जानकारी पदार्थ या ऊर्जा द्वारा ले जाया जाता है। 1990 के दशक तक कुछ लेखकों का मानना था कि सूचना क्रांति द्वारा निहित परिवर्तन न केवल सरकार के लिए एक वित्तीय संकट का कारण बनेगा, बल्कि सभी "बड़े ढांचे" का विघटन भी होगा।".

## इन्हें भी देखें
* अंकीय क्रांति या डिजिटल क्रांति

## बाहरी कड़ियाँ
* Measuring the Information Economy: OECD reports
* OECD Guide for Measuring the Information Society
* OECD "Measuring the Information Economy 2002"
* Sectors of the Economy
* The Information Revolution by Fractal-Vortex

## सन्दर्भ

श्रेणी:सूचना तकनीकी
श्रेणी:इतिहास के सिद्धांत
श्रेणी:सामाजिक सांस्कृतिक विकास
गोबर (सेक्स)

**गोबर**(अंग्रेजी: Scat) पीपुल्स मलमूत्र का उपयोग करने के लिंग एक तरीका है। 

श्रेणी:मैथुन
शीना भाषा

**षिण्या** एक दार्दी भाषा है जो पाकिस्तान–नियन्त्रित गिलगित-बल्तिस्तान और भारत के लद्दाख़ और कश्मीर क्षेत्रों में बोली जाती है। जिन पाकिस्तान–नियन्त्रित वादियों में यह बोली जाती है उनमें अस्तोर, चिलास, दरेल, तंगीर, गिलगित, ग़िज़र और बल्तिस्तान और कोहिस्तान के कुछ हिस्से शामिल हैं। जिन भारत–नियन्त्रित वादियों में यह बोली जाती हैं उनमें गुरेज़, द्रास, करगिल और लद्दाख़ के कुछ पश्चिमी हिस्से शामिल हैं। अन्दाज़ा लगाया जाता है के १९८१ में इसे कुल मिलकर क़रीब ३,२१,००० लोग बोलते थे। षिण्या एक सुरभेदी भाषा है जिसमे दो सुर हैं — उठता हुआ और समतल (यानि बिना किसी बदलाव वाला)।

## कुछ आम शब्द और वाक्य
### सप्ताह के दिन
षिण्या के सप्ताह के दिनों के नाम संस्कृत से मिलते-जुलते हैं और रविवार का नाम उसी दिन के पुराने संस्कृत नाम "आदित्यवार" पर पड़ा है। याद रहे के संस्कृत में हफ़्ते के दिनों के नाम ग्रहों पर रखे गए हैं जिसमें "रवि" और "आदित्य" दोनों "सूरज" के लिए पर्यायवाची शब्द हैं।

### अन्य
हिन्दी, पञ्जाबी, राजस्थानी, कश्मीरी और षिण्या में आपस में बहुत से सजातीय शब्द हैं।

## इन्हें भी देखें

* दार्दी भाषाएँ

## सन्दर्भ


श्रेणी:दार्दी भाषाएँ
श्रेणी:हिन्द-आर्य भाषाएँ
श्रेणी:हिन्दी विकि डीवीडी परियोजना
श्रेणी:भारत की भाषाएँ
श्रेणी:सुरभेदी भाषाएँ
श्रेणी:जम्मू और कश्मीर की भाषाएँ
श्रेणी:गिलगित-बल्तिस्तान की भाषाएँ
मुटिस पर्वत

**मुटिस पर्वत**, इंडोनेशिया के प्रांत पूर्वी नुसा तेंगारा का उच्चतम स्थल है। इसकी ऊँचाई समुद्रतल से 2427 मीटर है। यह दक्षिण मध्य तिमोर रीजेंसी के गुनुंग मुटिस नेचर रिज़र्व में स्थित है जो, कुपांग से लगभग 150 किलोमीटर दूर है। यह पर्वत, पर्वतारोहियों के बीच एक लोकप्रिय स्थल है। यहां के दायुआन लोगों के अनुसार इस पर्वत पर ईश्वर का वास है।
 
## सन्दर्भ
संन्यास

[thumb|300px|[विवेकानन्द (१८९४) एक संन्यासी थे]]

सनातन धर्म में जीवन के चार भाग (आश्रम) किए गए हैं- ब्रह्मचर्य आश्रम, गृहस्थ आश्रम, वानप्रस्थ आश्रम और **[[संन्यास आश्रम]]**। संन्यास आश्रम का उद्देश्य मोक्ष की प्राप्ति है। सन्यास का अर्थ सांसारिक बन्धनों से मुक्त होकर निष्काम भाव से प्रभु का निरन्तर स्मरण करते रहना। शास्त्रों में संन्यास को जीवन की सर्वोच्च अवस्था कहा गया है।

संन्यास का व्रत धारण करने वाला **संन्यासी** कहलाता है। संन्यासी इस संसार में रहते हुए निर्लिप्त बने रहते हैं, अर्थात् ब्रह्मचिन्तन में लीन रहते हुए भौतिक आवश्यकताओं के प्रति उदासीन रहते हैं। संन्यासियों के लिये शास्त्रों में अनेक प्रकार के विधान हैं, जिनमें से कुछ इस प्रकार हैं—संन्यासी को सब प्रकार की तृष्णाओं का परित्याग करके घर बार छोड़कर जंगल में रहना चाहिए; सदा एक स्थान से दूसरे स्थान पर भ्रमण करना चाहिए; कहीं एक जगह जमकर न रहना चाहिए; गैरिक कौपीन पहनना चाहिए; दंड और कमंडलु अपने पास रखना चाहिए; सिर मुड़ाए रहना चाहिए; शिखा और सूत्र का परित्याग कर देना चाहिए; भिक्षा के द्वारा जीवन निर्वाह करना चाहिए; एकान्त स्थान में निवास करना चाहिए; सब पदार्थों और सब कार्यों में समदर्शी होना चाहिए; और सदुपदेश आदि के द्वारा लोगों का कल्याण करना चाहिए । 

आजकल संन्यासियों के गिरि, पुरी, भारती आदि अनेक भेद पाए जाते हैं । एक प्रकार के कौल या वाममार्गी संन्यासी भी होते हैं जो मद्य मांस आदि का भी सेवन करते हैं । इनके अतिरिक्त नागे, दंगली, अघोरी, आकाशमुखी, मौनी आदि भी संन्यासियों के ही अंर्तगत माने जाते हैं । 

## संन्यास उपनिषद
मुक्तिका उपनिषद् में वर्णित १०८ उपनिषदों में से सबसे अधिक संख्या संन्यास या योग से सम्बन्धित उपनिषदों की है। संन्यास और योग दोनों के लगभग २०-२० उपनिषद हैं। कुछ उपनिषद संन्यास और योग दोनों के हैं। संन्यास से सम्बन्धित उपनिषदों को 'संन्यास उपनिषद' कहते हैं।  ये निम्नांकित हैं-

## सन्दर्भ

## इन्हें भी देखें

*पुरुषार्थ

श्रेणी:हिन्दू पन्थ
नरेश

**नरेश** शब्द संस्कृत से निकला है जिसका शाब्दिक अर्थ है 'नरों का स्वामी' (नर + ईश ="राजा")। 'नरेश', हिन्दुओं के नाम में बहुतायत में आता है।

**नरेश** निम्नलिखित में से कोई एक हो सकता है:

* नरेश (नगर), बहुनपुर का एक नगर।
* नरेश (अभिनेता), भारतीpय तमिल फ़िल्म अभिनेता।
* नरेश भण्डारी, नेपाली राजनेता।
* नरेश भारद्वाज, कनाडाई राजनेता।
* नरेश दाधीच, कुछ लोगों के नाम।
* नरेश दलाल, शारीरिक रसायनज्ञ।
* नरेश गोयल (जन्म १९५०), भारतीय उद्यमी।
* नरेश गुजराल, भारतीय राजनेता।
* नरेश अय्यर, भारतीय गायक।
* नरेश कम्बोज, भारतीय राजनेता।
* नरेश मेहता, हिन्दी लेखक।
* नरेश सोहल (जन्म १९३९), भारतीय संगीतकार।
* नरेश त्रेहन, भारतीय सर्जन।
* नरेश कुमार, टेनिस खिलाडी।
* ''अल्लारी'' नरेश, भारतीय टॉलीवुड फिल्म अभिनेता।
* रामनरेश सरवान, वेस्ट इंडिज के क्रिकेट खिलाड़ी।

श्रेणी:नाम
आरोग्य आश्रम

**आरोग्य आश्रम** (सैनाटोरियम या सैनीटेरियम / sanitorium and sanitarium) उन संस्थाओं को कहते हैं जहाँ लोग स्वास्थ्य की उन्नति के लिए भरती किए जाते हैं। दीर्घकालीन रोगों की विशेष चिकित्सा करनेवाली संस्थाओं को भी बहुधा यह नाम दिया जाता है। जैसे टी.बी. सैनाटोरियम।

साधारणत: किसी ठंडे स्थान में, जहाँ स्वाभाविक रूप से स्वास्थ्य अच्छा रहता है, आरोग्य आश्रम खोले जाते हैं। प्रकृति की गोद में, नगरों के दूषित वातावरण और कोलाहल से दूर, जहाँ सीलन (आर्द्रता) न हो, शीतल मंद समीर उपलब्ध हो, इस प्रकार की आरोग्यप्रद संस्थाएं अधिकतर स्थापित की गई हैं। जो व्यक्ति इस प्रकार के महंगे आश्रमों में नहीं जा सकते, उनके लिए बड़े नगरों के समीप उपयुक्त स्थान पर आरोग्य सदनों की व्यवस्था होनी चाहिए।

कई बार रोगी और उसके संबंधी भी आरोग्य आश्रम की उपयोगिता और महत्त्व को नहीं समझ पाते और घर में ही रहने की इच्छा प्रकट करते हैं। यह हो सकता है कि आश्रम में घर जैसी सुविधाएं न मिलें, किंतु घरों की अपेक्षा इन स्वास्थगृहों में रोगी बड़ी संख्या में शीघ्र अच्छे होते पाए गए हैं। इनमें सफल उपचार की अचूक सिद्धि के लिए सभी सामग्री उपलब्ध रहती है।

अच्छे आरोग्य आश्रमों में सुंदर और स्वास्थ्यप्रद व्यवस्था में, आठों पहन कुशल परिचारिकाओं और चिकित्सकों की देखभाल में रहता। वहाँ मिलने जुलनेवाले व्यक्ति चाहे जिस समय आकर तंग नहीं कर पाते। भेंट करने का समय निश्चित रहता है। व्यर्थ का हल्ला गुल्ला नहीं होता और रोगी अनावश्यक सतर्कता के तनाव से मुक्त रहकर शांति पाता है।

आरोग्य आश्रम में परीक्षा के लिए प्रयोगशाला, एक्स-किरण-कक्ष और उपचार की अन्य सुविधाएं तो रहती ही हैं, उनके साथ मनोरंजन, चित्रकला, संगीत और लेखनकला आदि मनबहलाव द्वारा चिकित्सा का प्रबंध रहता है। इससे बहुत संतोषजनक प्रगति होती देखी गई है। इस बात का ध्यान रखा जाता है कि रोगी को पूर्ण विश्राम दिया जाए, परंतु उसका समय खाली न रहे। आसपास कई मरीजों को अच्छा होते तथा कुछ काम धंधा करते देखकर रोगी को को आत्मबल और ढाढस प्राप्त होता है जिससे उसका स्वास्थ्य शीघ्र सुधरता है।

श्रेणी:स्वास्थ्य
आलंबन

बौद्ध दर्शन के अनुसार **आलंबन** छह होते हैं - रूप, शब्द, गंध, रस, स्पर्श और धर्म। इन छह के ही आधार पर हमारे चित्त की सारी प्रवृत्तियां उठती हैं और उन्हीं के सहारे चित्त चैत्तसिक संभव होते हैं। ये आलंबन चक्षु आदि इंद्रियों से गृहीत होते हैं। प्राणी के मरणासन्न अंतिम चित्तक्षण में जो स्वप्न छायावत्‌ आलंबन प्रकट होता है उसी के आधार पर मरणांतर दूसरे जन्म में प्रथम चित्तक्षण उत्पन्न होता है। इस तरह, चित्त कभी निरालंब नहीं रहता।

श्रेणी:बौद्ध दर्शन
जॉन आस्टिन

right|thumb|300px|जॉन ऑस्टिन
**जॉन आस्टिन** (John Austin ; ३ मार्च सन्‌ १७९० - १८५९) एक अंग्रेज न्यायज्ञ थे। उन्होने विधि के दर्शन तथा विधिशास्त्र पर बहुत अधिक लिखा है। उन्होने विधिक प्रत्यक्षवाद के सिद्धान्त के विकास में उल्लेखनीय योगदान दिया।

## परिचchaya
जन्म ३ मार्च सन्‌ १७९० ई. को इंग्लैंड के इप्सविच नामक स्थान में; माता-पिता के ज्येष्ठ पुत्र। जॉन सेना में भर्ती हुए और सन्‌ १८१२ ई. तक वहाँ रहे। फिर सन्‌ १८१८ ई. में वकील हुए और नारफोक सरकिट में प्रवेश किया।

जॉन ने सन्‌ १८२५ ई. में वकालत छोड़ दी। उसके बाद लंदन विश्वविद्यालय की स्थापना होने पर वह न्यायशास्त्र के शिक्षक नियुक्त हुए। विधिशिक्षा की जर्मन प्रणाली का अध्ययन करने के लिए वह जर्मन गए। वह अपने समय के बड़े-बड़े विचारकों के संपर्क में आए जिनमें सविग्नी, मिटरमायर एवं श्लेगल भी थे। आस्टिन के विख्यात शिष्यों में जॉन स्टुअर्ट मिल थे। सन्‌ १८३२ ई. में उन्होंने अपनी पुस्तक 'प्राविस ऑव जरिसप्रूडेन्स डिटरमिंड' प्रकाशित की। सन्‌ १८३४ ई. में आस्टिन ने इनर टेंपिल में न्यायशास्त्र के साधारण सिद्धान्त एवं अन्तरराष्ट्रीय विधि पर व्याख्यान दिए। दिसंबर, सन्‌ १८५९ ई. में अपने निवासस्थान बेब्रिज में मरे।

ऑस्टिन ने एक ऐसे संप्रदाय की स्थापना की जो बाद में विश्लेषणीय संप्रदाय कहा जाने लगा। उनकी विधि संबंधी धारणा को कोई भी नाम दिया जाए, वह निस्संदेह विशुद्ध विधि विधान के प्रवर्तक थे। आस्टिन का मत था कि राजनीतिक सत्ता कुलीन या संपत्तिमान्‌ व्यक्तियों के हाथों में पूर्णतया सुरक्षित रहती है। उनका विचार था कि सम्पत्ति के अभाव में बुद्धि और ज्ञान अकेले राजनीतिक क्षमता नहीं दे सकते। आस्टिन के मूल प्रकाशित व्याख्यान प्राय: भूले जा चुके थे जब सर हेनरी मेन ने, इनर टेंपिल में न्यायशास्त्र पर दिए गए अपने व्याख्यानों से उनके प्रति पुन: अभिरुचि पैदा की। मेन इस विचार के पोषक थे कि आस्टिन की देन के ही फलस्वरूप विधि का दार्शनिक रूप प्रकट हुआ, क्योंकि आस्टिन ने विधि तथा नीति के भेद को पहचाना था और उन मनोभावों को समझाने का प्रयास किया था जिनपर कर्तव्य, अधिकार, स्वतंत्रता, क्षति, दंड और प्रतिकार की धारणाएं आधारित थीं। आस्टिन ने राजसत्ता के सिद्धांत को भी जन्म दिया तथा स्वत्वधिकार के अंतर को समझाया।

## इन्हें भी देखें
*जेन आस्टिन (अंग्रेजी कथासाहित्यकार)

श्रेणी:विधि
श्रेणी:विधि दार्शनिक
आम्रकार्दव

**आम्रकार्दव** चंद्रगुप्त (द्वितीय) विक्रमादित्य (ल. ३७५-४१४ ई.) का सेनापति। वह बौद्ध था और साँची के एक अभिलेख से प्रमाणित होता है कि उसने २५ दीनार और एक गाँव वहाँ के आर्यसंघ (बौद्धसंघ) को दान में अर्पित किए थे। आम्रकार्दव का नाम विशेषत: गुप्तों की धार्मिक सहिष्णुता के प्रमाण में उदधृत किया जाता है। चंद्रगुप्त विक्रमादित्य परम भागवत, परम वैष्णव थे, परंतु सेनापति के पद इस बौद्ध को नियुक्त करने में उन्हें आपत्ति नहीं हुई।

श्रेणी:भारत का इतिहास
आर्यशूर

**आर्यशूर** संस्कृत के प्रख्यात बौद्ध कवि। साधारणत: ये अश्वघोष से अभिन्न माने जाते हैं, परंतु दोनों की रचनाओं की भिन्नता के कारण आर्यशूर को अवश्घोष से भिन्न तथा पश्चाद्वर्ती मानना ही युक्तिसंगत है। इनके प्रसिद्ध ग्रंथ 'जातकमाला' की प्रख्याति भारत की अपेक्षा भारत के बाहर बौद्धजगत में कम न थी। इसका चीनी भाषा में अनुवाद १०वीं शताब्दी में किया गया था। ईत्सिंग ने आर्यशूर की कविता की ख्याति का वर्णन अपने यात्राविवरण में किया है (आठवीं शताब्दी)। अजंता की दीवारों पर 'जातकमाला' के शांतिवादी, शिवि, मैत्रीबल आदि जातकों के दृश्यों का अंकन और परिचयात्मक पद्यों का उत्खनन छठी शताब्दी में इसकी प्रसिद्धि का पर्याप्त परिचायक है। अश्वघोष द्वारा प्रभावित होने के कारण आर्यशूर का समय द्वितीय शताब्दी के अनंतर तथा पांचवीं शताब्दी से पूर्व मानना न्यायसंगत होगा। 

इनका मुख्य ग्रंथ 'जातकमाला' चंपूशैली में निर्मित है। इसमें संस्कृत के गद्य पद्य का मनोरम मिश्रण है। ३४ जातकों का सुंदर काव्यशैली तथा भव्य भाषा में वर्णन हुआ है। इसकी दो टीकाएँ संस्कृत में अनुपलब्ध होने पर भी तिब्बती अनुवाद में सुरक्षित हैं। आर्यशूर की दूसरी काव्यरचना 'पारमितासमास' है जिसमें छहों पारमिताओं (दान, शील, क्षांति, वीर्य, ध्यान तथा प्रज्ञा पारमिताओं) का वर्णन छह सर्गों तथा ३,६४१ श्लोकों में सरल सुबोध शैली में किया गया है। दोनों काव्यों का उद्देश्य अश्वघोषीय काव्यकृतियों के समान ही रूखे मनवाले पाठकों को प्रसन्न कर बौद्ध धर्म के उपदेशों का विपुल प्रचार और प्रसार है (**रूक्ष-मानसामपि प्रसाद:**)। कवि ने अपने प्रयोजन की सिद्धि के लिए बोलचाल की व्यावहारिक संस्कृत का प्रयोग किया है और उसे अलंकार के व्यर्थ आडंबर से प्रयत्नपूर्वक बचाया है। पद्यभाग के समान गद्यभाग भी सुश्लिष्ट तथा सुंदर है।

श्रेणी:संस्कृत कवि
ग़बन

**ग़बन** ऐसे अपराध को कहते हैं जिसमें किसी कार्य के लिए कोई पैसा या सम्पति किसी व्यक्ति से सुपुर्द की गयी हो और वह व्यक्ति अपने व्यक्तिगत मुनाफ़े के लिए उसे चुरा ले। "ग़बन" शब्द कई सन्दर्भों में प्रयोग होता है -

* ग़बन (अपराध)
* ग़बन (उपन्यास), प्रेमचंद का प्रसिद्ध उपन्यास
* ग़बन (फ़िल्म)

ajay


श्रेणी:हिन्दी विकि डीवीडी परियोजना
गबन (अपराध)

:*ग़बन के अन्य अर्थों के लिए [[ग़बन]] का लेख देखें*
**गबन** या **दुर्विनियोग** (embezzlement) ऐसे अपराध को कहते हैं जिसमें किसी कार्य के लिए कोई पैसा या सम्पति किसी व्यक्ति दी गयी हो और वह व्यक्ति अपने व्यक्तिगत लाभ के लिए उसे चुरा ले। ग़बन एक प्रकार का धोखा होता है। ग़बन का एक उदहारण दुकानों पर बैठे उन व्यक्तियों में देखा जाता है जो चालाकी से समय-समय पर किसी-किसी ग्राहक को बिना रसीद दिए सामान बेचते हैं और फिर वसूल किया गया पैसा दुकान के मालिक को देने के बजाय ख़ुद अपना मान लेते हैं।

भारतीय दण्ड संहिता में गबन के अपराधों के लिये धारा ४०३ तथा धारा ४०४ लागू होतीं हैं।

## ग़बन और चोरी में अंतर
हालांकि चोरी और ग़बन एक जैसे अपराध लगते हैं, इन दोनों जुर्मों में एक गहरा अंतर है। चोरी के अपराध में चोरी की गयी सम्पति पर चोर का नियंत्रण और क़ब्ज़ा शुरू से अंत तक ग़ैर-क़ानूनी होता है। इसके विपरीत ग़बन की गयी सम्पति पर ग़बन करने वाले का नियंत्रण और क़ब्ज़ा न्याय के दृष्टिकोण से शुरू में बिलकुल जायज़ होता है। ग़बन करने वाले का जुर्म उस समय शुरू होता है जब वह इस नियंत्रण का नाजायज़ प्रयोग करते हुए उस सम्पति को अपने व्यक्तिगत फ़ायदे के लिए हड़प लेता है। उदहारण के लिए बिहार और झारखण्ड राज्यों का चारा घोटाला एक प्रकार का ग़बन था क्योंकि उसमें सरकारी अफ़सरों ने जाली रसीदें जमा करके सरकारी ख़जाने से रुपये निकलवा कर हड़प लिए। इन अफ़सरों को सरकारी पैसा सरकारी काम पर ख़र्च करने का पूरा अधिकार था लेकिन उसे धोखे से अपनी सम्पति बना लेने का नहीं।

## इन्हें भी देखें
* धोखा
* दुर्विनियोजन (misappropriation)

## सन्दर्भ

श्रेणी:अपराध
श्रेणी:हिन्दी विकि डीवीडी परियोजना
बार्सिलोना महिलाओं खुला

बार्सिलोना ओपन टूर्नामेंट देवियों एक टूर्नामेंट सर्किट डब्ल्यूटीए को बार्सिलोना, स्पेन के शहर में आयोजित किया जा रहा है टेनिस, पहला आईटीएफ के नाम के तहत 2003 में मंचन Ciutat बार्सिलोना डे

Fraga मार्ता आरागॉन क्लब टेनिस ला Salut में अंतिम जीतकर टूर्नामेंट के पहले चैंपियन बने

2007 में उन्होंने सोनी एरिक्सन डब्ल्यूटीए टूर टीयर चतुर्थ श्रेणी में शामिल हो गए डब्ल्यूटीए

वर्ष 2009 (इंटरनेशनल डब्ल्यूटीए वर्ग के साथ प्रथम वर्ष) में

BTO Vall d 'बगुला पटरियों की सीट है कि ओलंपिक खेलों बार्सिलोना 92 की टेनिस प्रतियोगिता की साइट किया गया था 2011 में रिटर्न

= एकल =
### ऐतिहासिक परिणाम

= जोड़ों =
### ऐतिहासिक परिणाम

## सन्दर्भ
* सरकारी वेबसाइट¨(कातालान, स्पेनिश और अंग्रेजी) 
* डब्ल्यूटीए वेबसाइट
* आईटीएफ वेबसाइट

## बाहरी कड़ियाँ
* सरकारी वेबसाइट   
* रॉयल स्पेनिश टेनिस फेडरेशन
* डब्ल्यूटीए वेबसाइट
अस्तोर

**अस्तोर** पाकिस्तानीगिलगित-बाल्तिस्तान क्षेत्र से सम्बंधित नाम है। इस नाम का प्रयोग इन विषयों के लिए होता है -
* अस्तोर घाटी
* अस्तोर ज़िला
* अस्तोर शहर

अस्तोर
अस्तोर
अस्तोर घाटी

**अस्तोर घाटी** पाकिस्तान द्वारा नियंत्रित गिलगित-बाल्तिस्तान क्षेत्र के अस्तोर ज़िले में २,६०० मीटर (८,५०० फ़ुट) की ऊँचाई पर स्थित है। भारत के नज़रिए से इसे पाकिस्तान-अधिकृत कश्मीर में माना जाता है। अस्तोर घाटी नंगा परबत की पूर्व की ओर पड़ती है। यह १२० किमी लम्बी है और इसका क्षेत्रफल लगभग ५,०९२ वर्ग किमी (१,९६६ वर्ग मील) है। इसकी मुख्य वादी से चार छोटी वादियाँ उपशाखाएँ बनकर निकलती हैं। पूरी अस्तोर वादी के दायरे में लगभग १०० गाँव बसे हुए हैं जिनमें १९९८ में ७१,६६६ लोगों की आबादी थी। अस्तोर घाटी में दाख़िल होने का सब से सरल रास्ता गिलगित शहर से आता है। अस्तोर घाटी गिलगित से क़रीब ६० किमी दक्षिण-पूर्व में पड़ती है।

## मौसम
गर्मियों में अस्तोर का मौसम बहुत अच्छा होता है और अधिक गरमी नहीं पड़ती। सर्दियों में यहाँ बहुत ठण्ड होती है और बर्फ़ पड़ती है। हर वर्ष घाटी के इलाक़ों में औसतन ६ इंच बर्फ़ और इर्द-गिर्द के पहाड़ों में औसतन २ से ३ फ़ुट बरफ पड़ती है।

## भाषा
अस्तोर की घाटी में बसने वाले लोग शीना भाषा बोलते हैं, जो कश्मीरी भाषा की तरह एक दार्दी भाषा है।

## सन्दर्भ

## इन्हें भी देखें
* गिलगित-बल्तिस्तान
* शीना भाषा

श्रेणी:अस्तोर ज़िला
श्रेणी:गिलगित-बल्तिस्तान
श्रेणी:कश्मीर
श्रेणी:हिन्दी विकि डीवीडी परियोजना
श्रेणी:हिन्दी विकि डीवीडी परियोजना परीक्षित लेख
नंगा पर्वत

thumb|८,१२५ मीटर ऊंचा नंगा परबत
thumb|नंगा पर्बत का रखिओट मुख
**नंगा पर्वत** दुनिया की नौवी ऊंची चोटी है। इस की ऊँचाई ८,१२५ मीटर या २६,६५८ फ़ुट है। इसे दुनिया का "क़ातिल पहाड़" भी कहा जाते है क्योंकि इसपर चढ़ने वाले बहुत से लोगों की जाने जा चुकी हैं। बीसवी सदी के पहले हिस्से में आठ हज़ार मीटर से ऊंचे पहाड़ों में इस एक पहाड़ पर सब से ज्यादा मौतें हुई हैं। नंगा परबत पाकिस्तान द्वारा नियंत्रित गिलगित-बल्तिस्तान के क्षेत्र में आता है, जो भारत का क्षेत्र है।

## भूगोल
नंगा परबत हिमालय पर्वत शृंखला के सुदूर पश्चिमी भाग में स्थित है और आठ हज़ार मीटर से ऊंचे पहाड़ों में से सब से पश्चिमी है। यह सिन्धु नदी से ज़रा दक्षिण में और अस्तोर घाटी की पश्चिमी सीमा पर खड़ा हुआ है।

## मुख
नंगा परबत के दो बड़े मुख हैं जिनपर चढ़ने वाले इस पर्वत पर चढ़ने की राह ढूंढते हैं। दक्षिण में इसका "रूपल मुख" है जो की पहाड़ के चरणों से ४,६०० मीटर (१५,००० फ़ुट) की सीधी दीवार है। उत्तर में इसका "रखिओट मुख" है जो सिन्धु नदी की घाटी से ७,००० मीटर (२३,००० फ़ुट) की चढ़ाई है। रखिओट मुख की चढ़ाई रूपल मुख से वैसे ज़्यादा तो है लेकिन उसकी ढलान रूपल की दीवार से ज़्यादा आसान है। रूपल मुख को कुछ लोग विश्व की सब से ऊंची पहाड़ी दीवार कहते हैं। नंगा परबत के पश्चिम में एक तीसरा मुख है जिसे "दिआमिर मुख" कहा जाता है।

## इन्हें भी देखें
* गिलगित-बल्तिस्तान
* अस्तोर घाटी

श्रेणी:गिलगित-बल्तिस्तान
श्रेणी:हिमालय के पर्वत
श्रेणी:पर्वत
श्रेणी:कश्मीर
श्रेणी:हिन्दी विकि डीवीडी परियोजना
श्रेणी:आठ हज़ारी
पाशाई भाषा

thumb|पूर्वी अफ़ग़ानिस्तान की एक पाशाई भाषीय लड़की
thumb|पूर्वी अफ़ग़ानिस्तान का एक पाशाई भाषीय लड़का
thumb|अफ़ग़ानिस्तान के ज़िलों का नक्शा - पाशाई भाषा पूर्वोत्तर में गुलाबी रंग वाले केवल चार ज़िलों में बोली जाती है
**पाशाई** अफ़ग़ानिस्तान के पूर्वी नूरिस्तान, नंगरहार और कुनर राज्यों में बोली जाने वाली एक दार्दी भाषा है। अनुमान है के १९९८ में इसे २१६,८४२ लोग बोलते थे। पाशाई बोलने वालों को पाशाई समुदाय का सदस्य माना जाता है, जिसके अधिकतर लोग धर्म से मुसलमान हैं। २००३ से पहले पाशाई का कोई लिखित रूप नहीं था। बहुत से पाशाई बोलने वाले पश्तो भी बोलते हैं और उनमें साक्षरता का दर २५% है।

## उपभाषाएँ
पाशाई की चार उपभाषाएँ बताई जाती हैं - उत्तरपूर्वी, उत्तरपश्चिमी, दक्षिणपूर्वी और दक्षिण-पश्चिमी। इन उपभाषाओं को बोलने वाले एक दुसरे को समझ नहीं सकते, यानि इन्हें यह चारों अलग-अलग भाषाएँ प्रतीत होती हैं।

## पाशाई नाम की उत्पत्ति
उन्नीसवी सदी के प्रसिद्ध भाषावैज्ञानिक डॉ॰ ग्रियर्सन का मानना था के पाशाई का नाम प्राचीन भारत के पश्चिमोत्तर प्रदेश में बोले जानी वाली पैशाची भाषा के नाम का ही ज़रा सा बदला हुआ रूप है।

## कुछ आम शब्द
पाशाई के कुछ आम शब्द नीचे दिए गए हैं। ध्यान रहे के पाशाई की चरों उपभाषाएँ एक-दुसरे से काफ़ी भिन्न हैं इसलिए यह शब्द भी उनमें से किसी में भिन्न हो सकते हैं।

## इन्हें भी देखें
* दार्दी भाषाएँ

## बाहरी कड़ियाँ
* यु-ट्यूब पर एक पाशाई गाना
* यु-ट्यूब पर एक और पाशाई गाना

## सन्दर्भ

श्रेणी:दार्दी भाषाएँ
श्रेणी:हिन्द-आर्य भाषाएँ
श्रेणी:अफ़ग़ानिस्तान की भाषाएँ
श्रेणी:हिन्दी विकि डीवीडी परियोजना
श्रेणी:भाषाएँ
नूरिस्तानी

**नूरिस्तानी** का सम्बन्ध अफ़ग़ानिस्तान के नूरिस्तान क्षेत्र के इन विषयों से हो सकता है -
* नूरिस्तानी लोग
* नूरिस्तानी भाषाएँ

श्रेणी:अफ़्गानिस्तान
श्रेणी:हिन्दी विकि डीवीडी परियोजना
अप्रेल विद्रोह

बुल्गारिया में ओटोमन साम्राज्य की निरंकुश और अराजक प्रवृत्तियों के खिलाफ स्थानीय नागरिकों द्वारा अप्रेल - मई १८७६ में किए गए विद्रोह को दुनिया ' अप्रेल विद्रोह ' के नाम से जानती है। बुल्गारियाई विद्रोहों की शृंखला में यह आखिरी व सबसे बड़ा विद्रोह था, जिससे आगे चलकर वर्ष १८७८ में बुल्गारिया के स्वायत्त राष्ट्र बनने की राह प्रशस्त हुई। इसकी पृष्ठभूमि नवम्बर १८७५ में रोमन शहर ग्युरग्यु में तैयार की गई, जहाँ बुल्गारियाई केन्द्रीय क्रांतिकारी समिति के सदस्यों ने एक बैठक के दौरान राजनीतिक परिस्थितियों को देखते हुए विद्रोही आन्दोलन शुरू करने पर सहमति जताई | विद्रोह के लिए देश के पांच प्रमुख शहरों व्रात्सा, वेलिको तारनोवो, स्लिवेन, प्लोवदिव और सोफिया को चुना गया। अप्रेल के आखिरी हफ्ते में इस विद्रोह की शुरुआत होते ही ओटोमन की सेना ने विद्रोहियों का बर्बरतापूर्वक दमन करना शुरू कर दिया। मई के मध्य तक आते - आते इस विद्रोह को पूरी तरह दबा दिया गया। यह विद्रोह जल्द ही ख़त्म जरुर हो गया, लेकिन इसकी गूँज यूरोप और अमेरिका में भी सुनाई दी, जहां अनेक बुद्धिजीवियों ने बुल्गारिया की उत्पीडित आबादी के प्रति पूर्ण समर्थन जताते हुए ओटोमन की निरंकुश शैली की घोर निंदा की।

## इन्हें भी देखें
बुल्गारिया
यांत्रिक ऊर्जा

[right|thumb|300px|एक [साधारण लोलक की गति जिसमें गुरुत्वीय स्थितिज ऊर्जा तथा गतिज ऊर्जा का लगातार आपस में परिवर्तन होता रहता है किन्तु इन दोनों ऊर्जाओं का योग (अर्थात यांत्रिक ऊर्जा) का मान नहीं बदलता ; अर्थात यांत्रिक ऊर्जा संरक्षित रहती है।]]

भौतिकी में किसी यांत्रिक प्रणाली के किसी अवयव में निहित स्थितिज ऊर्जा तथा गतिज ऊर्जा के योग को **यांत्रिक ऊर्जा** (mechanical energy) कहते हैं। अर्थात यांत्रिक ऊर्जा किसी वस्तु की गति या उसकी स्थिति से सम्बन्धित है।

## समीकरण
किसी तंत्र की यांत्रिक ऊर्जा :\ E_m=E_k +E_p  जहाँ:

:\ E_k गतिज ऊर्जा है।
:\ E_p स्थितिज ऊर्जा है।

### गतिज ऊर्जा
किसी वस्तु पर बल \mathbf{F} लगाकर पथ C पर स्थानान्तरिक किया जाता है, तो बल द्वारा किया गया कार्य निम्नलिखित समाकल द्वारा निकाला जा सकता है:

: \operatorname{W} _{c} = \int_{c} \mathbf{F}\cdot d\mathbf{r}

कार्य एवं गतिज ऊर्जा का सम्बन्ध निम्नलिखित है:

: \operatorname{W} _{c} = \Delta E_k

#### स्थानान्तरण की गतिज ऊर्जा

: E_k = \frac {mv^2}{2}

#### घूर्णन की गतिज ऊर्जा

: E_{kr} = \frac{1}{2} I \omega^2

### स्थितिज ऊर्जा
*गुरुत्वीय स्थितिज ऊर्जा*:
\ E_{pg}=mgh

*स्प्रिंग की स्थितिज ऊर्जा*: (या, प्रत्यास्थ ऊर्जा)
\ E_{pelastic}=\frac{k x^2}{2} 

*वैद्युत स्थितिज ऊर्जा*:
\ E_{pelectric}=\frac{U}{q} 

*स्थितिज ऊर्जा*:
: = सभी प्रकार की स्थितिज ऊर्जा का योग

## ऊर्जा का रूपान्तरण
* विद्युत मोटरें, विद्युत ऊर्जा को यांत्रिक ऊर्जा में बदलतीं हैं।
* विद्युत जनित्र, यांत्रिक ऊर्जा को विद्युत ऊर्जा में बदलता है।
* जलविद्युत संयंत्र, ऊँचाई पर स्थित जल की स्थितिज ऊर्जा को विद्युत ऊर्जा में बदलते हैं। 
* अन्तर्दहन इंजन, रासायनिक ऊर्जा को यांत्रिक ऊर्जा में बदलता है।
* भाप इंजन, भाप की ऊष्मीय ऊर्जा को गतिज ऊर्जा में बदलता है।
* टरबाइन, किसी गैस या द्रव की धारा की गतिज ऊर्जा को टरबाइन के रोटर की घूर्णी गतिज ऊर्जा में बदल देते हैं। 

## ऊर्जा के अन्य प्रकार
* रासायनिक ऊर्जा
* नाभिकीय ऊर्जा
* विद्युतचुम्बकीय ऊर्जा, आदि

## सन्दर्भ

## इन्हें भी देखें
* स्थितिज ऊर्जा
* गतिज ऊर्जा
* ऊर्जा संरक्षण का नियम
* तरल ऊर्जा (हाइड्रालिक ऊर्जा)
* बर्नूली का प्रमेय
* विद्युतयांत्रिक ऊर्जा

श्रेणी:ऊर्जा
श्रेणी:यान्त्रिकी
ताली बजाना

thumb|right|स्टीव रिच और एक अन्य आदमी ताली संगीत प्रदर्शन करते हुए.
अंगूठाकार
**ताली** उस ध्वनि को कहते हैं जो दो सपाट सतहों के आपस में टकराने से उत्पन्न होती है, जैसे मनुष्यों या जानवरों के अंगों में. मनुष्य अपने हाथ की हथेलियों द्वारा ताली बजाते हैं, प्रायः प्रशंसा या अनुमोदन (देखें सराहना) की अभिव्यक्ति में निरंतर घनघनाहट साथ, लेकिन कभी-कभी ताली लय के साथ भी बजायी जाती है जिससे कि वह संगीत और नृत्य के स्वरों से मेल करे. सील उन कुछ जंतुओं में से हैं जो ताली बजा सकते हैं।

कुछ लोग एक हाथ के पिछले हिस्से और दूसरे हाथ की हथेली को मिलाकर ताली बजाते हैं जिसके द्वारा अत्यावश्यकता या उत्साह की अभिव्यक्ति होती है; अन्य लोग इसे असभ्य मानते हैं।

शायद आज तक का सर्वोत्तम विरोधाभाषी कथन (कम से कम ऊपरी तौर पर) ताली बजाने के सन्दर्भ में ही है: "एक हाथ से ताली बजने पर कैसी ध्वनि निकलती है?"

संगीत की कई विधाओं में ताली बजाने को तालवाद्य के रूप में प्रयुक्त किया जाता है, उदहारण के लिए, गोस्पेल संगीत में. दो स्पेनी संगीत विधाओं, फ्लेमेंको और सेविलानास में, प्रायः ताली द्वारा लय व्यवस्थित की जाती है और यह (ताली) गानों का एक प्रमुख भाग होती है। एक नमूने के तौर पर ली गयी या कृत्रिम रूप से बनायी गयी गयी ताली की ध्वनि भी इलेक्ट्रौनिक और पॉप संगीत का अभिन्न अंग है।

## संगीत कृतियां जिनमें ताली शामिल है

**पूरी तरह ताली द्वारा निष्पादित शास्त्रीय कृतियां** 
* रॉबर्ट पेटर्सन , 12 ताली बजानेवालों के लिए दी गयी ध्वनि 
* स्टीव रेक ताली संगीत

**शास्त्रीय कृतियां जिनमें ताली बजाना शामिल है** 
* डेविड चेस्की , बांसुरीवादन कार्यक्रम
* डेविड चेस्की , वायलिन कार्यक्रम

केप्लोक के नाम से प्रसिद्ध ताली बजाने की शैलियां जावा के गेमलैन में बहुत प्रचलित हैं। एक प्रकार की बनायी गयी (कृत्रिम) ताली की आवाज़ भी कई रैप संगीत और हिप हॉप गानों में काफी प्रचलित है। यह प्रसिद्ध प्राचीन संगीत से ली गयी है और उसमें इस्तेमाल की गयी तकनीक की नक़ल है, जैसे, 1970 के दशक के डिस्को और फंक, जिसमें हाथ द्वारा बजायी गयी वास्तविक ताली के रिकॉड किये जाने के कई दृष्टान्त हैं (या संभवतः कलाकारों के एक समूह द्वारा एक साथ ताली बजाने की घटना को एक बार रिकॉर्ड किया गया होगा), आम तौरपर यह बार की दूसरी और चौथी थाप और स्नेयर ड्रम की थाप को तेज़ करने के लिए प्रयुक्त होती है। आधुनिक आर&amp;बी, हिप हॉप और रैप प्रायः स्नेयर ड्रम को भूल जाते हैं, जिससे ताली की ध्वनी थाप में प्रत्यक्ष और केन्द्रीय विशेषता बन जाती है।

## ध्वनिकी अनुप्रयोग

ताली का प्रयोग ध्वनिकी में एक कक्ष के द्वारा प्रतिध्वनि उत्पन्न करने के समय को जानने के लिए किया जाता है। ताली की ध्वनि के समाप्त होने में लगने वाले समय द्वारा इसका मापन किया जाता है।

## विश्व रिकॉर्ड
थम्ब|केंट पिछले फ़्रांसिसी विश्व रिकॉर्ड धारक जिन्होंने 1 मिनट में 721 बार ताली बजायी, फायरफॉक्स 3.5 के लिए तालियां.
60 सेकेण्ड में सबसे अधिक तालियां बजाने का विश्व रिकॉर्ड, 806 तालियों का है, जो संयुक्त राज्य अमेरिका के टिम ऐह्लस्ट्रौम के पास है।

## शैक्षणिक अनुप्रयोग

संगीत के विद्यार्थी भिन्न-भिन्न स्वरों के महत्व को समझने में सहायता के लिए और नयी रचनाओं की लय से सामंजस्य बैठाने के लिए प्रायः लिखी हुई धुन की लय को ताली द्वारा बजाते हैं।

## इन्हें भी देखें

* वाहवाही
* कॉन्सर्ट शिष्टाचार
* गोल्फ ताली
* तेजिमे
* सीने में भौतिक चिकित्सा
* ताली बजाने का खेल
* घंटे का लटकन
* हाथ क्लैपर की सूची

## बहारी लिंक

* टी. ब्राउन पियर्स, पूजा में हाथ से ताली बजाना उचित है? ()

श्रेणी:शरीर टक्कर
श्रेणी:मानव संचार
सिंगरौली

**उच्च शिक्षा के लिये निजी संस्था:-gram durdura mobile number 8956242051**

**अटल बिहारी वाजपेयी हिन्दी विश्वविध्यलय, भोपाल (मध्य प्रदेश राज्य शासन एवं भारतीय प्राथमिक चिकित्सा परिषद  द्वार अधिकृत)  एक मात्र अध्ययन केन्द्र** 

1-बिलौंजी-अध्ययन केन्द्र कोड क्रमांक 212 (पता:- वार्ड 42,H.N.-785,MPEB रोड,बिलौंजी,पोस्ट-बैढन,जिला-सिंगरौली,संपर्क-9340095790,7999646931  

(संचालित पाठ्यक्रम- प्राथमिक चिकित्सा उपचार 1 वार्षीय डिप्लोमा कोर्स) 

**Asian International University (ACC) Lamsang, Imphal ,West,Manipur का एक मात्र अधिकृत प्रवेश संचये केन्द्र** 

1-श्री कृष्ण एडुकेशन सेंटर, बिलौंजी ,बैढ़न,सिंगरौली,मध्य प्रदेश, संपर्क-9340095790,769707469

यूनिवरसिटि द्वार संचालित पाठ्यक्रम:- 

[Courses Offered by AIU:] 

•	BA, MA, B.Com, M.Com 

•	BBA, MBA, PGDBM 

•	DMLT, BMLT, BNYS 

•	BPT, MPT 

•	B.Sc-Agri., M.Sc-Agri.  

•	Diploma, B.Tech., B.Tech. 

•	BCA, MCA 

•	B.Sc - IT / CS, M.Sc - IT / CS 

•	Research   ,

ETC....

**सिंगरौली** (Singrauli) भारत के मध्य प्रदेश राज्य के सिंगरौली ज़िले में स्थित एक नगर है। यह ज़िला मुख्यालय, वैढ़न, से लगभग 26 किमी दूर है। सिंगरौली को मध्य प्रदेश की "ऊर्जा की राजधानी" कहा जाता है।

## आवागमन
सिंगरौली उत्तर प्रदेश एवं मध्यप्रदेश की सीमा पर स्थित हैं। सड़क व रेल द्वारा सिंगरौली पहुंचा जा सकता है। सिंगरौली का निकतवर्ती हवाई अड्डा वाराणसी (दूरी 225 किमी) है जो दिल्ली व मुंबई दोनों से जुड़ा हुआ है।

### सड़क
* वाराणसी-सिंगरौली: एक 225 कि.मी. 4 लेन का एक्सप्रेस-वे है जो राबर्ट्सगंज, चैपन व रेनुकूट होकर गुजरता है ।
* रीवा-बैढ़न-सिंगरौली: 210 कि.मी. का बड़ा रास्ता चुरहट, सीधी, देवसर एवं बरगवा होकर जाता है ।

### रेल
सिंगरौली रेल द्वारा जबलपुर, भोपाल, अजमेर, अहमदाबाद एवं हावड़ा/कोलकाता से जुड़ा हुआ है। वाराणसी एवं जबलपुर/कटनी से सिंगरौली रेल द्वारा आ सकते हैं।

### वायु
लाल बहादुर शास्त्री विमानपत्तन, वाराणसी सिंगरौली से 230 कि.मी. की दूरी पर स्थित है। टैक्सी द्वारा वाराणसी से सिंगरौली 4-5 घण्टे में पहुँचा जा सकता है।

## इन्हें भी देखें
* सिंगरौली ज़िला
* वैढ़न

## सन्दर्भ: सिंगरौली जिले में समाज सेवा के क्षेत्र में युवा उभरते चेहरे - यह जिला प्राकृतिक संसाधन से परिपूर्ण एवं भारत के ऊर्जाधानी के रूप में जाना जाता है। यहां विभिन्न प्रकार की बहुराष्ट्रीय कंपनियों द्वारा कार्य किया जा रहा है । स्वस्थ और खुशहाल सिंगरौली बनाने में एवं आम जनता को संपूर्ण सुविधा व योजनाओं का लाभ प्रदान करने में यहां के मुख्यरूप से युवा समाजसेवी राजेंद्र प्रसाद जायसवाल ने सामाजिक उत्थान के लिए लगातार प्रयास कर किए हैं। उनके इस सामाजिक प्रयास से उन्हे युवाओं का ऐसा आशीर्वाद  प्राप्त हो चुका है की वर्तमान में वे जी
व्यक्ति को चाहें जनता आसानी से उस पर भरोषा कर अपना जनप्रतिनिधि बनाने को तैयार है इसमें  तनिक भी संदेह नहीं है। इन्हीं सब वजहों से आज सिंगरौली जिले के बच्चे बच्चे के जुवान पर बस एक ही नाम रहता है।ी

श्रेणी:सिंगरौली ज़िला
श्रेणी:मध्य प्रदेश के शहर
श्रेणी:सिंगरौली ज़िले के नगर
*
*बैचलर ऑफ मेडिकल लेबोरेटरी टेक्नोलॉजी पाठ्यक्रम विवरण
नूरिस्तानी लोग

thumb|एक नूरिस्तानी लड़की
**नूरिस्तानी समुदाय** पूर्वी अफ़ग़ानिस्तान के नूरिस्तान क्षेत्र में रहने वाला एक समुदाय  है। नूरिस्तान के लोग अपने सुनहरे बालों, हरी-नीली आँखों और गोरे रंग के लिए जाने जाते हैं। उन्नीसवी सदी के अंत तक नूरिस्तानियों का धर्म हिन्दू धर्म से मिलता जुलता एक अति-प्राचीन हिन्द-ईरानी धर्म था और नूरिस्तान को इर्द-गिर्द के मुस्लिम इलाक़ों के लोग "काफ़िरिस्तान" के नाम से जानते थे। सैंकड़ों-हज़ारों वर्षों तक यहाँ के लोग स्वतन्त्र रहे और यहाँ तक कि पंद्रहवी सदी के आक्रमणकारी तैमुरलंग को भी हरा दिया। १८९० के दशक में अफ़ग़ानिस्तान के अमीर अब्दुर रहमान ख़ान ने इस क्षेत्र पर आक्रमण करके इस पर अधिकार कर लिया। इसके बाद यहाँ के लोगों को विवश होकर मुसलमान बनाना पड़ा और इस क्षेत्र का नाम भी बदल कर "नूरिस्तान" कर दिया गया, जिसका अर्थ है "नूर" (यानि "प्रकाश") का स्थान। यहाँ के लोगों के रीति-रिवाज और धार्मिक मान्यताओं में अभी भी उनके इस्लाम से पूर्व के धर्म के तत्व मिलते हैं।

नूरिस्तान से लगे हुए पाकिस्तान के उत्तर-पश्चिमी चित्राल क्षेत्र के कलश लोग नूरिस्तानियों से मिलते-जुलते हैं, लेकिन वे उन्नीसवी सदी में ब्रिटिश साम्राज्य के अधीन भारत में आते थे, इसलिए वे अब्दुर रहमान ख़ान के हमलों से बचे रहे और उनमें से कई अभी भी अपने पूर्वजों के धर्म के अनुयायी हैं। अलग-अलग नूरिस्तानी और कलश क्षेत्रों में भाषा का भी अंतर है, लेकिन ये सारी भाषाएँ दार्दी भाषाओँ में ही गिनी जाती हैं।

## इन्हें भी देखें
* नूरिस्तान
* कलश लोग
* काफ़िरिस्तान

## सन्दर्भ

श्रेणी:अफ़्गानिस्तान की जातियाँ
श्रेणी:अफ़्गानिस्तान
श्रेणी:हिन्दी विकि डीवीडी परियोजना
कलश लोग

thumb|कलश स्त्रियाँ
**कलश** या **कलाश** लोग हिन्दु कुश पर्वत शृंखला में बसा हुआ एक समुदाय है। यह उत्तर-पश्चिमी पाकिस्तान के ख़ैबर-पख़्तूनख़्वा राज्य के चित्राल ज़िले में रहते हैं। कलश लोग अपनी कलश भाषा बोलते हैं। कलश लोग और पड़ोस में रहने वाले अफ़ग़ानिस्तान के नूरिस्तानी लोग एक ही जाति की दो शाखाएँ हैं। नूरिस्तानी लोगों को उन्नीसवी सदी के अंत में अफ़ग़ानिस्तान के अमीर अब्दुर रहमान ख़ान ने पराजित करके मुस्लिम बनाया था जबकि बहुत से कलश लोग अभी भी अपने हिन्दू धर्म से मिलते-जुलते प्राचीन धर्म के अनुयायी हैं। अनुमान लगाया जाता है के अब इनकी जनसंख्या ६,००० के लगभग है। कलश लोग अधिकतर बुमबुरेत, रुम्बुर और बिरिर नाम की तीन घाटियों में रहते हैं और कलश भाषा में इस क्षेत्र को "कलश देश" कहा जाता है।

## संस्कृति
कलश लोगों की संस्कृति अपने इर्द-गिर्द के लोगों से बिलकुल भिन्न है। यह कई देवी-देवताओं में विशवास रखते हैं। क्योंकि बहुत से कलश लोगों का रंग सफ़ेद है और इनकी आँखें अक्सर नीली-भूरी होती हैं, इसलिए भारत में अंग्रेज़ी राज के ज़माने में कई पश्चातीय इतिहासकारों का कहना था के यह सिकंदर की फ़ौजों में शामिल यूनानियों के वंशज हैं, लेकिन आधुनिक युग में इसे एक मिथ्या ही माना जाता है। उनके धर्म को भी पहले प्राचीन यूनानी धर्म जैसा माना जाता था, लेकिन आधुनिक अध्ययन से पता चला है के यह प्राचीन भारतीय और हिंद-ईरानी धर्म के कहीं ज़्यादा पास है।

### कलश भाषा
कलश भाषा भारतीय उपमहाद्वीप के उत्तर पश्चिमी भाग और अफ़ग़ानिस्तान में पायी जाने वाली दार्दी भाषा परिवार की एक सदस्य है।

## इन्हें भी देखें
* कलश देश
* नायक लोग
* नूरिस्तानी लोग
* चित्राल

## सन्दर्भ

श्रेणी:पाकिस्तान
श्रेणी:हिन्दी विकि डीवीडी परियोजना
काकतीय विश्वविद्यालय

**काकतीय विश्वविद्यालय** भारत के आंध्र प्रदेश के वारांगल में स्थित एक सार्वजनिक विश्वविद्यालय है।

## बाहरी कड़ियाँ
* Kakatiya University Official Website
* KU info

विश्वविद्यालय, काकतीय
ऐब्टाबाद ज़िला

thumb|280px|right|ऐब्टाबाद ज़िले की मुकेशपुरी पहाड़ी की बर्फ़ से आधी ढकी हुई चोटी
thumb|280px|right|ऐब्टाबाद ज़िले का प्रशासनिक नक़्शा - हरे इलाक़े हवेलियाँ तहसील में, लाल इलाक़े ऐब्टाबाद तहसील में और पीला इलाक़ा नवाँशहर में शामिल हैं
**ऐब्टाबाद ज़िला** (उर्दू: ) पाकिस्तान के ख़ैबर-पख़्तूनख़्वा राज्य के हज़ारा क्षेत्र में स्थित एक ज़िला है। इस ज़िले का क्षेत्रफल १,९६९ वर्ग किमी है और इसकी राजधानी ऐब्टाबाद शहर है। १९९८ में इसकी आबादी ८,८१,००० लोगों की थी। इस ज़िले की उत्तरी तरफ़ मानसेहरा ज़िला, पश्चिमी तरफ़ हरिपुर ज़िला, दक्षिणी तरफ़ पाकिस्तानी पंजाब का रावलपिंडी ज़िला और पूर्वी तरफ़ पाकिस्तान-नियंत्रित कश्मीर का मुज़फ्फराबाद ज़िला पड़ता है। बाक़ी हज़ारा की तरह ऐब्टाबाद ज़िला भी पहाड़ी इलाक़ा है।

## तहसीलें
ऐब्टाबाद ज़िला दो तहसीलों और एक शहरी इलाक़े में बँटा हुआ है - ऐब्टाबाद तहसील, हवेलियाँ तहसील और नवाँशहर शहरी इलाक़ा।

## भाषा
ख़ैबर-पख़्तूनख़्वा राज्य के पूर्वी हिस्सों में पंजाबी भाषा की हिन्दको उपभाषा बोली जाती है और यही ऐब्टाबाद ज़िले के लोगों में भी देखा जाता है। यहाँ पश्तो बोलने वाले भी कई लोग रहते हैं।

## मशहूर पहाड़ियाँ और हिल-स्टेशन
ऐब्टाबाद ज़िले के बीच में नथिया गली नाम का प्रसिद्ध हिल-स्टेशन है। पंजाब के मैदानों में गरमी से बचने के लिए यहाँ बहुत तादाद में लोग आते हैं क्योंकि उत्तरी पंजाब से नथिया गली पहुंचना बहुत आसान है। ९,७७७ फ़ुट ऊंची मीरनजानी और ९,१०० फ़ुट ऊंची मुकेशपुरी यहाँ की दो मशहूर पहाड़ियाँ हैं।

## वन्य जीवन अभयारण्य
ऐब्टाबाद ज़िले का ६% क्षेत्रफल दो अभयारण्यों में आता है जिसमें जंगली जानवरों और वनों को सुरक्षित रखने की कोशिश की गयी है -
* **अय्युबिया वन्य उद्यान** - इसे १९८४ में स्थापित किया गया और इसका क्षेत्रफल ३,३१२ हैक्टर है
* **क़लान्दराबाद प्राणी उद्यान** - इसे १९८० में स्थापित किया गया और इसका क्षेत्रफल ८,९४० हैक्टर है

## इन्हें भी देखें
* ऐब्टाबाद
* ख़ैबर-पख़्तूनख़्वा

## सन्दर्भ


ज़िला, ऐब्टाबाद
ज़िला, ऐब्टाबाद
श्रेणी:ख़ैबर-पख़्तूनख़्वा के ज़िले
ज़िला, ऐब्टाबाद
*
एशमोर और कार्टियर द्वीप समूह

thumb|एशमोर और कार्टियर द्वीप समूह
thumb| एशमोर रीफ की उपग्रह छवि (नासा)
thumb|right|हाइबर्निया रीफ की उपग्रह छवि (नासा)
**एशमोर और कार्टियर द्वीप समूह प्रदेश**, हिंद महासागर में निर्जन और कम ऊँचाई वाले उष्णकटिबंधीय द्वीपों के दो समूह हैं जो, ऑस्ट्रेलिया के पश्चिमोत्तर और इंडोनेशिया के रोटे द्वीप के दक्षिण के महाद्वीपीय शेल्फ के किनारे पर स्थित हैं।

## 1
## 2
## 3
## 4
## सन्दर्भ
 
## बाहरी कड़ियाँ

श्रेणी:हिन्द महासागर के द्वीप
श्रेणी:ऑस्ट्रेलिया का भूगोल
श्रेणी:हिन्द महासागर के द्वीपसमूह
श्रेणी:हिन्द महासागर के प्रवाल द्वीप
शैल-भित्ति

thumb|एक द्वीप के चारों ओर एक शैल-भित्ति
समुद्री शब्दावली में, एक **शैल-भित्ति** या **रीफ़** एक चट्टान, रेती या पानी की सतह के नीचे उपस्थित अन्य कोई संरचना है। 

बहुत सी शैल-भित्तियां अजैविक प्रक्रियाओं जैसे कि रेत के जमाव, लहरों द्वारा चट्टानों के कटाव आदि के द्वारा निर्मित होती हैं लेकिन इनका सबसे उत्तम उदाहरण उष्णकटिबंधीय समुद्रों में जैविक प्रक्रियाओं द्वारा निर्मित प्रवाल-भित्तियां है जो मृत मूंगों (प्रवाल) और चूनेदार शैवालों से बनती है।

## इन्हें भी देखें
* मूँगा (जीव) या प्रवाल
* प्रवाल शैल-श्रेणी या प्रवाल शैलभित्ति

*
श्रेणी:सागरीय जल कृत स्थलाकृति
श्रेणी:तटीय भूगोल
श्रेणी:द्वीप
शॉन कॉनरी

**सर थॉमस शॉन कॉनरी** (अंग्रेज़ी: **Sean Connery**) (25 अगस्त, 1930 - 2020) का जन्म [एक स्कॉटिश अभिनेता और निर्माता हैं जो एक अकादमी पुरस्कार जीता है, दो BAFTA (उनमें से एक एक BAFTA पुरस्कार अकादमी फैलोशिप जा रहा है) पुरस्कार और तीन गोल्डन ग्लोब पुरस्कार.

कॉनरी सर्वश्रेष्ठ चरित्र जेम्स बॉण्ड चित्रित करने के लिए जाना जाता है, 1962 और 1983 के बीच सात बॉण्ड फिल्मों में अभिनय.

## फिल्मोग्राफी

श्रेणी:जीवित लोग
श्रेणी:1930 में जन्मे लोग
मूँगा

**मूँगा** या **कोरल** या **मिरजान** एक प्रकार का समुद्री जीव होता है। इस शब्द को कई सन्दर्भों में प्रयोग किया जाता है -
* मूँगा (जीव), एक नन्हा समुद्री जीव जिसे कोरल भी कहते हैं
* मूँगा (ज़ेवर), लाल और गुलाबी रंगों का ज़ेवरों में इस्तेमाल होने वाला क़ीमती पत्थर, जो मूँगा जीव के इर्द-गिर्द के सख़्त शंखों का बनता है
* मूँगा (रंग), एक रंग जो मूँगे के पत्थर में अक्सर देखा जाता है
दरीबा कलाँ

**दरीबा कलाँ** दिल्ली के चाँदनी चौक के पास एक ऐतिहासिक मोहल्ला है। मुग़लों के ज़माने से ही यहाँ ज़ेवरों की दुकानें रही हैं। सोने, चांदी, हीरे और मोती के आभूषणों के लिए तो यह बाज़ार प्रसिद्ध है ही लेकिन यहाँ का इत्र भी पिछले दो सौ साल से मशहूर है।

## नाम की उत्पत्ति
कहा जाता है के दरीबा का नाम फ़ारसी वाक्य "दुर-ए-बेबाहा" से आया है, जिसका मतलब है "बिना बराबरी के मोती"। "दुर" (در) का अर्थ फ़ारसी में "मोती" है और "बेबाहा" का अर्थ है "बिना बराबरी वाला"। "कलाँ" का मतलब "बड़ा" होता है।

## इतिहास और संस्कृति में
१७३९ में ईरान से नादिर शाह ने आक्रमण किया और दिल्ली पर क़ब्ज़ा करने में सफल हो गया। उसने कई हज़ार लोगों के क़त्ल का आदेश दिया और उसकी फौजों ने दरीबा कलाँ की जवाहरात की सारी दुकानों को लूटा।

२००५ में बनी "बंटी और बबली फ़िल्म के लोकप्रिय "कजरा रे" गाने में भी दरीबा कलाँ का ज़िक्र आता है।

## इन्हें भी देखें
* चाँदनी चौक
* कलाँ

## बाहरी कड़ियाँ
* "दुर-ए-बेबाहा" - यु-ट्यूब पर दरीबा कलाँ पर एक प्रस्तुति जिसमें बाज़ार के नज़ारे हैं

## सन्दर्भ

श्रेणी:दिल्ली
श्रेणी:दिल्ली के बाजार
श्रेणी:दिल्ली का इतिहास
श्रेणी:हिन्दी विकि डीवीडी परियोजना
सेठ हुकुमचन्द

इन्दौर के **सेठ हुकुमचन्द जैन (कास्लीवाल)** (1874–1959) भारतीय उद्योग के अग्रदूतों में से थे। वे लगभग ५० वर्षों तक जैन समाज के प्रमुख नेता थे।

सेठ हुकुमचंद ने इन्दौर शहर में टेक्सटाइल उद्योग की स्थापना कर हजारों मजदूरों की रोजी-रोटी की व्यवस्था की थी। इंदौर की वर्तमान रौनक में उनका योगदान भुलाया नहीं जा सकता है। कपड़ा बाजार (क्लॉथ मार्केट) की स्थापना में उन्होंने महत्वपूर्ण भूमिका निभाई थी। शेयर्स के व्यापार में अमेरिका तक उनका प्रभाव रहा।

महाराजा यशवंतराव होलकर के संरक्षण में 31 मार्च, 1916 को स्थापित इन्दौर प्रीमियर को-ऑपरेटिव बैंक लि- (आई-पी-सी-बैंक) के  सर सेठ हुकमचंद संस्थापक अध्‍यक्ष थे ।https://www.ipcbank.co.in/%e0%a4%b9%e0%a4%ae%e0%a4%be%e0%a4%b0%e0%a5%87-%e0%a4%ac%e0%a4%be%e0%a4%b0%e0%a5%87-%e0%a4%ae%e0%a5%87%e0%a4%82/

सेठजी स्वयं के लिए नहीं जिए, उन्होंने समाज के लिए जितना किया और जितना दिया उसे भुलाया नहीं जा सकता है। शहर में कांच मंदिर, नसिया में मंदिर और धर्मशाला के साथ ही श्राविकाश्रम का निर्माण कर उन्होंने महिलाओं के उद्धार के लिए भी काम किया। शिक्षा के क्षेत्र में संस्कृत महाविद्यालय की भी स्थापना की। उनके द्वारा बनाए गए छात्रावास में पढ़े विद्यार्थी आज भी देश-विदेश में उनकी यशगाथा गा रहे हैं।

## बाहरी कड़ियाँ
* शेठ हुकुमचन्द
*Sir Seth Hukam Chand

श्रेणी:भारतीय व्यवसायी
श्रेणी:इन्दौर
मातृभाषा विकास परिषद

**मातृभाषा विकास परिषद** हिन्दी एवं भारतीय भाषाओं को शिक्षा का माध्यम बनाने एवं उनके विकास को समर्पित संस्था है।

## स्थापना
वर्ष 2000 के आरम्भ में देश में शिक्षा और संस्कृति की शोचनीय दशा तथा नैतिक मूल्यों के ह्नास को देखते हुए समाज के कुछ एक राष्ट्रप्रेमी व्यक्तियों ने महसूस किया कि इस दुरवस्था का प्रमुख कारण यह है कि संविधान के आरम्भ से लेकर पिछले 50 वर्षों में संविधान के अन्तर्गत शिक्षा और संस्कृति के क्षेत्र में जो नीतियां बनाई गई हैं, केंद्रीय सरकार व विभिन्न राज्य सरकारों तथा इनके अधीनस्थ संस्थानों के प्रशासनिक अधिकारियों ने उन सांविधानिक नीतियों को लागू नहीं किया है और इस प्रकार देश के संविधान का उल्लंधन कर रहे हैं। अतः इस लघु समाज समूह ने यह निर्णय किया कि सांविधान के अन्तर्गत राजभाषा हिंदी समेत सभी भारतीय भाषाओं के विकास हेतु जो नीतियां बनाई गई हैं उनको लागू करवाने का यथासंभव सांविधानिक प्रयास किया जाना चाहिए तथा अधिकारियों को उन्हें कार्यान्वित करने के लिए बाध्य किया जाना चाहिए। इस हेतु मातृभाषा विकास परिषद का आविर्भाव हुआ।

## उद्देश्य
1. भारत संघ तथा इसके विभिन्न राज्यों में संविधान के अधीन निर्मित राजभाषा हिंदी समेत अन्य प्रादेशिक भाषाओं से संबंधित नीतियों को शिक्षा के क्षेत्र और अन्य सरकारी कामकाज में लागू कराने हेतु प्रयास करना।

2. ' शिक्षा के प्राथमिक स्तर पर शिक्षा का माध्यम अनिवार्यतः शिशु की मातृभाषा हो ‘, इसे सुनिश्चित करने के लिए प्रयास करना।

3. राजभाषा हिंदी समेत अन्य प्रादेशिक भाषाओं को प्राथमिक स्तर से लेकर स्नातकोत्तर स्तर तक शिक्षा का माध्यम बनाने के लिए प्रयास करना।

4. पाठ्य-पुस्तकों/अनुपूरक पाठ्य सामग्री/परिक्षा प्रश्न-पत्रों आदि के प्रकाशनों में हिंदी समेत अन्य भारतीय भाषाओं की मानक तथा अधिकृत तकनीकी शब्दावली के प्रयोग को सुनिश्चित करवाना।

5. सरकारी कामकाज और न्यायालयों में भारतीय भाषाओं के प्रयोग को बढ़ावा देने के लिए प्रयास करना जिससे देश वास्तविक रूप में स्वतंत्र कहला सके।

## बाहरी कड़ियाँ
* मातृभाषा
* राजभाषा
* भारत की राजभाषा के रूप में हिन्दी

## बाहरी कड़ियाँ
* मातृभाषा विकास परिषद
लम्बाघर

[200px|right|thumb|यूरोप के [स्कैण्डिनेवियाई देश|स्कैनडीनेव्या क्षेत्र का एक लम्बाघर]]
[thumb|उत्तर अमेरिका का एक [इरक्वॉइ लम्बाघर जिसमें कई सौ लोग आते थे]]
पुरातत्त्वशास्त्र और मानवशास्त्र में **लम्बाघर** ऐसे एक कमरे वाले घर को कहा जाता है जिसकी चौड़ाई कम हो लेकिन लम्बाई उसके मुकाबले में बहुत ज्यादा हो। एशिया, यूरोप और उत्तर अमेरिका के कई समुदायों में ऐसे लम्बेघर बनाने का रिवाज है। अक्सर ऐसे घर लकड़ी, सरकंडों या बांस के बने होते हैं। कई मनुष्य समाजों में देखा गया है के समाज के शुरुआत में किसी भी अन्य मक़ान बनाने से पहले लम्बेघर बनाये जाते हैं। इनका प्रयोग समुदाय के मुख्य व्यक्तियों की बैठकों से लेकर परिवारों के रहने के लिए हो सकता है। मिसाल के लिए उत्तर अमेरिका के इरक्वॉइ मूल अमेरिकी आदिवासी समुदाय के हर लम्बेघर में लगभग २० परिवार इकट्ठे रहते थे। हर घर की मुखिया उस घर की सब से बुज़ुर्ग औरत होती थी।

## सन्दर्भ

श्रेणी:मकान
श्रेणी:हिन्दी विकि डीवीडी परियोजना
परमानन्द पांचाल

**डॉ॰ परमानंद पांचाल** (जन्म 1930) हिन्दी के जाने-माने वरिष्ट साहित्यकार, प्रतिष्ठित भाषाविद् और इतिहासकार हैं। वे नागरी लिपि परिषद नामक पत्रिका के कर्ता-धर्ता रहे हैं। देवनागरी, हिन्दी एवं भारतीय भाषाओं के प्रचार-प्रसार एवं प्रतिष्ठापन के लिये सतत प्रयत्नशील हैं। वे हिंदी भूषण, राष्ट्रीय गौरव, हिन्दी सेवी सम्मान, उत्तरांचल रत्न, हिंदी गौरव सम्मान से सम्मानित हैं।इन्हें वर्ष 2010 का एक लाख रु0 का महा पंडित राहुल सांकृत्यायन पुरस्कार भी प्रदान किया गया हॆ .

## कार्य
उन्होंने भारत के एक द्वीप ‘मिनीकॉय’ की भाषा ‘महल’ और उसकी लिपि ‘दिवेही’ पर तो गवेषणात्मक कार्य किया ही है, दक्खिनी हिंदी के आधिकारिक विद्वान के रूप में भी पर्यांत प्रतिष्ठा अर्जित की है। भाषा और साहित्य के क्षेत्र में उनकी खोजपूर्ण कृतियाँ हैं - हिंदी के मुस्लिम साहित्यकार, दक्खिनी हिंदी की पारिभाषिक शब्दावली, दक्खिनी हिंदी : विकास और इतिहास, भारत के सुंदर द्वीप, विदेशी यात्रियों की नज़र में भारत, हिंदी भाषा : राजभाषा और लिपि, कथा दशक, अमीर खुसरो और सोहनलाल द्विवेदी, विवेच्य कृति ‘दक्खिनी हिंदी काव्य संचयन’ हिंदी भाषा: विविध आयाम तथा प्रयोजनमूलक हिंदी आदि .उर्दु भाषा और साहित्य का समुचित अध्ययन और लेखन 

## बाहरी कड़ियाँ
* भारत भाषा-प्रहरी- डॉ॰ परमानंद पांचाल (वैश्विक हिंदी सम्मेलन)
* भाषा के प्रहरी, भाषा को समर्पित डॉ॰ परमानंद पांचाल
* हिन्दी और भारतीय भाषाओं के विरुद्ध नया षड़यंत्र (परमानन्द पांचाल)
* सोहनलाल द्विवेदी के काव्य में गाँधी (परमानन्द पांचाल)
* भारतीय भाषा और संस्कृति पर शतरंज का प्रभाव (परमानन्द पांचाल)

श्रेणी:हिन्दीसेवी
सत्यं शिवं सुन्दरम्

*(१) सत्यम शिवम सुन्दरम (हिन्दी फिल्म)

*(२) सत्यम शिवम (1981 फ़िल्म)

*(१) **सत्यं शिवं सुन्दरम्** किसी कला, वस्तु या नीति के जाँच की कसौटी प्रस्तुत करने वाला वाक्य है। इसका अर्थ है कि कोई चीज यदि सत्य है, कल्याणकारी है, और सुन्दर है- तभी वह ग्राह्य है।

:भारतीय दर्शन में सत्य शिव सुन्दरम् के रूप में सौन्दर्य की कल्पना की गयी है अर्थात सुन्दर वही है जो कल्याणकारी है। भारतीय विचारक सत्य, शिव, सुन्दरम् को कला रचना में उत्कृष्ट मानते हुए, इन्हे भारतीय सभ्यता तथा संस्कृति को आधारशिला मानते हैं। सत्य, शिव, सुन्दरम् की कल्पना वेदों से मानी जाती है। दर्शन के अतिरिक्त भारतीय परम्पराओं में वेदों से लेकर आज तक सत्य शिव सुन्दरम् की प्रतिष्ठा दिखायी देती है। विद्वान इन तीनों का अस्तित्व एक साथ स्वीकार करते हैं क्योंकि एक के बिना दूसरे का अस्तित्व नही माना जाता और जिस कला में सत्य, शिव, सुन्दरम् के गुण नहीं उसमें आनन्द नहीं।

## सन्दर्भ
उदार शिक्षा

**उदार शिक्षा** (Liberal education) मध्ययुग के 'उदार कलाओं' की संकल्पना (कांसेप्ट) पर आधारित शिक्षा को कहते है। वर्तमान समय में 'ज्ञान युग' (Age of Enlightenment) के उदारतावाद पर आधारित शिक्षा को उदारशिक्षा कहते हैं। वस्तुतः ुदार शिक्षा' शिक्षा का दर्शन है जो व्यक्ति को विस्तृत ज्ञान, प्रदान करती है तथा इसके साथ मूल्य, आचरण, नागरिक दायित्वों का निर्वहन आदि सिखाती है। उदार शिक्षा प्रायः वैश्विक एवं बहुलतावादी दृष्टिकोण देती है। 

## इन्हें भी देखें
* शिक्षा का इतिहास
* शिक्षा दर्शन
* उदारतावाद

श्रेणी:शिक्षा दर्शन